05/10/2022 | Administración LocalMunicipal
Cabana de Bergantiños
Aprobación do prezo público por subministro de recarga eléctrica en puntos de recarga municipais

Conforme o disposto nos artigos 41, 47 e 127 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público a efectos de coñecemento xeral e publicidade que o Pleno da Corporación na sesión ordinaria celebrada o día 29 de setembro de 2022 acordou o establecemento do prezo público por subministro de recarga eléctrica en puntos de recarga municipal, co seguinte tenor literal: De conformidade co previsto no artigo 127, en relación co artigo 41, do Real Decreto Lexislativo2/2004, do 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público para o servizo de recarga de vehículos eléctricos prestado desde os diferentes puntos de recarga situados en vía pública e dos que é titular o Concello de Cabana de Bergantiños. Están obrigados ao pago do prezo público regulado nesta normativa quen se beneficie dos servizos prestados por este Concello, a que se refire o artigo anterior, utilizando os citados puntos de recarga para o seu uso propio.3.1 A contía do servizo de recarga de vehículos eléctricos fíxase en base ao prezo unitario da enerxía eléctrica realmente transvasada desde o punto de recarga ao vehículo eléctrico ao que se lle presta o servizo.3.2 A competencia para a modificación da contía do prezo público ao que se refire a presente ordenanza encoméndase á Xunta de Goberno Local, de conformidade coa facultade regulada no artigo 47.1 do Real decreto lexislativo 2/2004, do 5 de marzo. A modificación realizarase a proposta da alcaldía, debendo constar, como mínimo: - Unha memoria económico financeira da que se deduza que o importe do prezo público cubre, como mínimo, o custe do servizo ou, de ser o caso, a porcentaxe do mesmo que será asumido con cargo aos orzamentos municipais. - O importe da tarifa modificada. - A xustificación razoada das razóns sociais, benéficas, culturais ou de interese público que, de ser o caso, aconsellen a fixación dos prezos públicos por debaixo do custe do servizo. A obriga de pago do prezo público regulado neste acordo nace dende que se inicie a prestación do servizo de recarga de vehículos eléctricos, é dicir, co transvasamento de enerxía do punto de recarga ao vehículo correspondente ao que lle presta o servizo. As cotas pola prestación do servizo de recarga serán as resultantes do produto do prezo público establecido no artigo 3 pola enerxía eléctrica realmente transvasada, e medida en kW·h a través do contador eléctrico no punto de recarga. Como medio de pago poderán utilizarse moedeiros electrónicos, tarxetas de crédito ou calquera outro medio dos admitidos en dereito que o Concello de Cabana de Bergantiños considere apropiado. O Concello facilitará aos usuarios unha aplicación informática descargable para dispositivos móbiles, sexa propia ou de terceiros, mediante a cal se poida xestionar e realizar o pago. O acceso á devandita aplicación estará publicitado tanto na sede electrónica do Concello, como nos propios puntos de recarga. Primeira. Para o non previsto no presente Acordo Regulador estarase ao disposto no Real decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Segunda.- A presente normativa entrará en vigor e comezará a aplicarse a partir da súa publicación no Boletín Oficial da Provincia e continuará vixente ata tanto se acorde a súa derrogación ou modificación expresa.” Cabana de Bergantiños, a 30 de setembro de 2022 O Alcalde Asdo. José Muíño Domínguez